KANTONALNI SUD U GORAŽDU

Broj:005-0-Su-22-000019

Goražde, 27.01.2022. godine

**Strateški plan rada**

**2022 - 2024**

**Godišnji program rada**

**za 2022. godinu**

**KANTONALNI SUD U GORAŽDU**

|  |  |
| --- | --- |
|  |  |

Goražde, januar 2022. godine

SADRŽAJ

[A. Uvod 2](#_Toc91766450)

[1) Opis nadležnosti suda, s vizijom i izjavom o misiji. Mandat, misija i vizija 3](#_Toc91766451)

[2) Sažetak analize strateškog okvira 4](#_Toc91766452)

[3) Pregled strateških / trogodišnjih ciljeva za period strateškog planiranja](#_Toc91766453) 5

[4) Sažetak prioriteta za plansku godinu, kao i procjene mogućih problema i rizika u realizaciji 6](#_Toc91766454)

[5) Analiza unutarnjeg i vanjskog okruženja u kojem radi sud](#_Toc91766455) 7

[B. Pregled ciljeva i godišnjih aktivnosti po strateškim i trogodišnjim ciljevima](#_Toc91766456) 8

[C. Godišnji plan rješavanja sudskih predmeta 11](#_Toc91766457)

[D. Ostale informacije 11](#_Toc91766458)

# A. Uvod

Program rada Kantonalnog suda u Goraždu za 2022. godinu predviđa realizaciju zadataka i poslova koji proizilaze iz nadležnosti ustanovljene Ustavom BiH, Ustavom FBiH, Zakonom o sudovima u FBiH, Zakonom o VSTV BiH te drugim zakonskim i podzakonskim propisima kojima se reguliše nadležnost sudova, osiguravaju se uslovi za blagovremeno, efikasno i kvalitetno obavljanje poslova iz utvrđene nadležnosti suda.

Strateški cilj ovog suda je dalje jačati i održavati neovisnost, odgovornost, efikasnost i profesionalnost a koji cilj je utvrđen Strategijom za reformu sektora pravde za pravosuđe u BiH.

 Strateškim planiranjem ovaj sud želi osigurati da ova pravosudna institucija najvećim dijelom bude orijentisana na što kvalitetnije zadovoljenje potreba građana na način što će se u okviru procesa planiranja uzeti u obzir sve informacije prikupljene iz različitih izvora vezano za kvalitet pruženih usluga u ovom sudu.

Pri izvršavanju postavljenih zadataka od strane uposlenih u sudu tražiće se odgovoran i profesionalan odnos prema radu i sredstvima rada u skladu sa Kodeksom sudačke etike i Etičkim kodeksom za državne službenike u F BiH primjenjiv i za namještenike. Sudije i službenici suda dužni su čuvati u tajnosti sve što u toku svog rada saznaju o učesnicima u postupku i o pravnim i činjeničnim okolnostima predmeta te su dužni čuvati kao povjerljive podatke koji nisu dostupni javnosti.

Uspostavljanjem internih elektronskih evidencija pravnih shvatanja, odluka ovog suda, odluka Vrhovnog suda FBiH, odluka Ustavnog suda FBiH i Ustavnog suda BiH doprinijeće se profesionalnom usavršavanju novoimenovanih sudija u cilju ujednačavanja sudske prakse. S ciljem ujednačavanja sudske prakse i u vezi pravilne primjene zakona i zauzimanja pravnih shvatanja iniciraće se održavanje sjednica kolegija sudija a redovno će se pratiti i relevantna sudska praksa. Na planu postizanja što boljeg kvaliteta rada putem programa JU CEST FBiH nastaviće se edukacija sudija a kada je to moguće koristit će se i online edukacije.

Planom će se obuhvatiti i osiguranje boljih uslova za rad sudija i ostalih uposlenika u sudu. U ovom dijelu moguće su određene poteškoće vezano za osiguranje novčanih sredstava obzirom da se nekoliko godina unazad ne poštuju zakonske odredbe vezane za usvajanje budžeta suda i u većini slučajeva ignorišu se primjedbe suda na Nacrt budžeta. Sud će nastojati da ostvari što bolju saradnju sa nadležnim ministarstvom u realizaciji postavljenog cilja, a kroz redovno održavanje kontakata i organizovanje sastanaka u vezi sa realizacijom postavljenog cilja.

Kao sud koji je osnovan za područje Bosansko-podrinjskog kantona Goražde i koji je otpočeo sa radom u septembru 1996.godine, strateške ciljeve ostvariće angažovanjem svih zaposlenih iz organizacionih jedinica : organizaciona jedinica sudija i organizaciona jedinica dopunskih poslova osnovne djelatnosti i poslova pomoćne djelatnosti iz člana 4. Pravilnika o unutrašnjoj organizaciji Kantonalnog suda u Goraždu.

# 1) Opis nadležnosti suda, s vizijom i izjavom o misiji. Mandat, misija i vizija

**MANDAT:**

Mandat Kantonalnog suda u Goraždu je definiran odredbama člana 17. te člana 25. stav 1. tačka 5. Zakona o sudovima u FBiH („Službene novine F BiH“ broj: 38/05-52/14). Stvarna nadležnost ovog suda propisana je članom 28. istog zakona a obuhvata slijedeće:

1. Prvostepena nadležnost:
2. da sudi za krivična djela za koja je zakonom propisana kazna zatvora više od 10 godina ili dugotrajni zatvor, ako zakonom nije određena nadležnost drugog suda
3. da postupa u toku istrage i nakon podizanja optužnice u skladu sa zakonom
4. da sudi za krivična djela za koja je Sud Bosne i Hercegovine prenio nadležnost na kantonalne sudove i
5. da odlučuje u svim upravnim sporovima kao i u zahtjevima za zaštitu sloboda i prava utvrđenih ustavom ako su takve slobode i prava povrijeđeni konačnim pojedinačnim aktom ili radnjom službenog lica u organima uprave odnosno odgovornog lica u preduzeću, ustanovi ili drugom pravnom licu kada za zaštitu tih prava nije osigurana druga sudska zaštita.
6. Drugostepena nadležnost:
7. da odlučuje o žalbama protiv odluka općinskih sudova
8. da odlučuje o žalbama izjavljenim na rješenja o prekršajima
9. da odlučuje o drugim redovnim i vanrednim pravnim lijekovima ako je to određeno zakonom.
10. Ostalo:
11. da rješava o sukobu mjesne nadležnosti između općinskih sudova sa područja kantona
12. da odlučuje o prijenosu mjesne nadležnosti sa jednog općinskog suda na drugi općinski sud na području kantona
13. da odlučuje o brisanju osude i prestanku mjera sigurnosti i pravnih posljedica osude na osnovu sudske odluke
14. da postupa po molbama za pomilovanje u skladu sa zakonom
15. da rješava o priznavanju odluka stranih sudova, stranih trgovačkih sudova i stranih arbitraža
16. da pruža međunarodnu pravnu pomoć u krivičnim predmetima i
17. da obavlja druge poslove određene zakonom.

**VIZIJA:**

Vizija Kantonalnog suda u Goraždu, kao najviše instance sudske vlasti u Bosansko-podrinjskom kantonu Goražde je da osigura svim građanima jednak pristup pravdi u skladu sa zakonom i najvećim standardima zaštite ljudskih prava i sloboda i u zakonskim rokovima efikasno rješava sve postupke na sudu.

**MISIJA:**

Misija Kantonalnog suda u Goraždu je pravovremeno, efikasno, odgovorno, nepristrasno, neovisno, kvalitetno i pravično obavljanje zakonom utvrđenih poslova.

# 2) Sažetak analize strateškog okvira

(1) Organizaciju, rad i nadležnosti Kantonalnog suda u Goraždu određuju:

* Ustav Bosne i Hercegovine
* Ustav Federacije Bosne i Hercegovine
* Ustav Bosansko-podrinjskog kantona Goražde
* Zakon o Visokom sudskom i tužilačkom vijeću Bosne i Hercegovine
* Zakon o sudovima u Federaciji Bosne i Hercegovine
* Pravni okvir za ocjenjivanje nosilaca pravosudnih funkcija u sudovima i tužilaštvima u BiH
* Pravilnik o unutrašnjem sudskom poslovanju uređuje organizaciju i način unutrašnjeg poslovanja suda i druga pitanja značajna za unutrašnje sudsko poslovanje, sa posebnim osvrtom na način upravljanja predmetima od njihovog zaprimanja do arhiviranja
* Drugi relevantni zakoni i propisi u oblasti pravosuđa u Bosni i Hercegovini.

 Strategije, izvještaji i ostali dokumenti kojima se sud rukovodi u obavljanju redovnih zadataka čine:

* Agenda 2030 UN
* Strategija za reformu sektora pravde (postavlja strateški okvir za cjelokupan sektor pravde i predviđa da svaka institucija uključujući i sudove u BiH revidira svoje postojeće strateške planove ili izradi nove koje će biti u skladu sa strateškim okvirom cjelokupnog sektora. Ova Strategija je utvrdila 5 strateških stubova reforme sektora pravde a od kojih je jedan Pravosuđe za koje je utvrđen cilj: „Dalje jačati i održavati neovisnost, odgovornost, efikasnost, profesionalnost i usklađenost pravosudnog sistema koji osigurava vladavinu prava u BiH“
* Strategija Početna obuka i stručno usavršavanje sudija i tužilaca za period 2017.-2020.godina (programi obuke nisu ograničeni na stručne postupke u čisto pravnim oblastima već obuhvataju obuku iz etike i drugih oblasti relevantnih za vršenje sudijske funkcije kao što je vođenje slučajeva i upravljanje postupcima, informacione tehnologije, strani jezici i dr.)
* Državna strategija za rad na predmetima ratnih zločina (koja naglašava, između ostalog, da se predmeti ratnih zločina koji se ocijene kao manje složeni procesuiraju pred kantonalnim i okružnim sudovima i entitetskim tužilaštvima)
* Politika sigurnosti
* Strategija za unapređenje rodne ravnopravnosti u pravosuđu BiH

# 3) Pregled strateških i trogodišnjih ciljeva za period strateškog planiranja

Rad suda i njegove nadležnosti su definisane Zakonom o sudovima F BiH. Kantonalni sud u Goraždu će nastojati svojim radom doprinijeti ostvarenju slijedećih strateških ciljeva:

***Strateški cilj broj 1****:* Unapređenje efikasnosti, odgovornosti, kvalitete i

 neovisnosti sektora pravde u BiH

***Strateški cilj broj 2* :** *Procesuirati predmete ratnih zločina do kraja 2023. godine*

|  |  |  |  |
| --- | --- | --- | --- |
| **Naziv strateškog cilja** *(*maksimalno 3-5 strateških ciljeva) | **Izvor**(veza sa ciljevima iz strateškog okvira*)* | **Program u DOB-u**(Upisati broj i naziv programa) | **Partneri**(institucije sa kojima sud zajedno učestvuje u realizaciji strateškog cilja) |
| 1.Unapređenje efikasnosti, odgovornosti, kvalitete i neovisnosti sektora pravde u BiH | Strategija za reformu sektora pravdeSrednjoročni program rada Vijeća ministara 2019.-2021. godina |  | VSTV BiHKantonalni sud u Sarajevu |
| **Pokazatelji za krajnje rezultate** | **Očekivani rezultati po godinama** |
| 2022 | 2023 | 2024 |
| Broj riješenih predmeta  | Riješeni svi novozaprimljeni predmeti do mjeseca decembra tekuće godine | Riješeni svi novozaprimljeni predmeti do mjeseca decembra tekuće godine | Riješeni svi novozaprimljeni predmeti do mjeseca decembra tekuće godine |

|  |  |  |  |
| --- | --- | --- | --- |
| **Naziv strateškog cilja** (maksimalno 3-5 strateških ciljeva*)* | **Izvor**(veza sa ciljevima iz strateškog okvira) | **Program u DOB-u**(Upisati broj i naziv programa*)* | **Partneri**(institucije sa kojima sud zajedno učestvuje u realizaciji strateškog cilja*)* |
| **2.Procesuirati predmete ratnih zločina do kraja 2023. godine** | Revidirana državna strategija za rješavanje predmeta ratnih zločina u sudovima u BiH |  | Sud BiH (ako se radi o prenesenim predmetima) |
| **Pokazatelji za krajnje rezultate** | **Očekivani rezultati po godinama** |
| 2022 | 2023 | 2024 |
| Broj riješenih predmeta ratnih zločina | 1 | 0 | 0 |
|  |

# 4) Sažetak prioriteta za plansku godinu, kao i procjene mogućih problema i rizika u realizaciji

 Kantonalni sud u Goraždu za plansku godinu kao i u prethodnom periodu je postavio kao strateške ciljeve: 1.Unaprjeđenje efikasnosti, odgovornosti, kvalitete i neovisnosti sektora pravde u BiH, 2. Procesuiranje predmeta ratnih zločina do kraja 2023. godine.

Da bi se uspješno realizovali postavljeni strateški ciljevi, nosioci pravosudnih funkcija će u radu preduzimati, nastaviti ranije aktivnosti - redovno će pratiti relevantnu sudsku praksu, održavati sjednice Stručnog kolegija, uspostaviti i pratiti internu evidenciju odluka ovog suda kao i odluka Ustavnog suda BiH i Ustavnog suda F BiH, odluka Vrhovnog suda F BiH te odluka Suda BiH.

Nosioci pravosudnih funkcija će nastaviti raditi na predmetima Kantonalnog suda u Sarajevu u cilju ostvarivanja sudijske norme i doprinosu jačanja pravosudnog sektora.

Posebna pažnja će se posvetiti stručnom usavršavanju kroz edukaciju u organizacij CEST FBiH i samoedukaciji.

Radi dostignutog nivoa efikasnosti rješavanja predmeta u optimalnim rokovima, posebno će se posvetiti pažnja davanju doprinosa u rješavanju predmeta Kantonalnog suda u Sarajevu a u cilju poboljšanja sveukupne efikasnosti cijelog pravosuđa u F BiH.

Kao sud koji svoju djelatnost obavlja u interesu građana, odnosno stranaka u postupku usluge prema građanima će se poboljšati boljim i transparentnim radom web portala gdje će se objavljivati sve informacije o radu suda i odlukama koje sud bude donosio.

Nedovoljna tehnička opremljenost suda u dijelu predstavlja prepreku za efikasniji rad jer se ocjenjuje da ista svojim kvalitetom ne zadovoljava standarde opremljenosti s obzirom na razvoj informacione tehnologije.

U tom smislu cijenimo da će biti prepreka prvenstveno zbog nedostatka materijalnih sredstava jer značajnija nabavka informacione opreme nije predviđena Budžetom za 2022.godinu. Nevedene prepreke moguće je otkloniti saradnjom sa Ministarstvom pravde BPK Goražde i VSTV BiH.

 Visoko sudsko i tužilačko vijeće Bosne i Hercegovine usvojilo je Strategiju za unaprjeđenje rodne ravnopravnosti u pravosuđu Bosne i Hercegovine na osnovu koje će sud izraditi vlastiti akcioni plan sa ciljem unaprjeđenja rodne ravnopravnosti u pravosuđu Bosne i Hercegovine.

Sud postavlja prioritet na provođenju aktivnosti unaprjeđenja znanja i nivoa svijesti o pojmu roda, rodnim normama, metodi gender mainstreaming-a, rodnoj ravnopravnosti i jednakom pristupu pravdi kroz provođenje aktivnosti usmjerenih na osiguranje da su radnim procesima ubuhvaćena pitanja rodne ravnopravnosti i jednakog pristupa pravdi sa posebnim akcentom na osiguravanje jedinstvenog postupanja prema svim osobama koje dolaze u kontakt sa sudom bez obzira na spol ili rod.

Sud će uspostavljanje Strategije provesti kroz nekoliko faza. Prva faza obuhvata analizu trenutnog stanja i izradu Strategije, druga faza podrazumijeva provođenje edukacije sa osobljem suda i implementaciju Strategije dok će se u trećoj fazi vršiti analiza provedenih aktivnosti i postignutih ciljeva i poduzimaju koraci za otklanjanje eventualno uočenih nedostataka.

 Sud je u okviru svog mandata, misije i viziie postavio i cilj unaprjeđenje procesuiranja predmeta ratnih zločina. U 2022. godini očekuje se rješavanje jednog započetog predmeta (predmeta ratnog zločina) kako bi se ostvario cilj Strategije i unaprijedila efikasnost pravosuđa. Rad suda po ovom predmetu u najvećem dijelu zavisi od postupanja Kantonalnog tužilaštva u Goraždu jer se radi o optuženom licu koje se nalazi izvan BiH a posjeduje državljanstvo druge države.

# 5) Analiza unutarnjeg i vanjskog okruženja u kojem radi sud

|  |  |  |
| --- | --- | --- |
| **UNUTARNJI** **FAKTORI/ČIMBENICI** | **SNAGE (STRENGTHS)** | **SLABOSTI (WEAKNESSES)** |
| * redovna financijska sredstva budžeta
* mogućnost posvećivanja predmetima uz analizu postojeće sudske prakse
* maksimalna popunjenost suda kadrovima u svim segmentima rada
 | * slaba tehnička opremljenost za

procesuiranje predmeta ratnih zločina* neuslovnost prostorija za rad
 |
| **VANJSKI****FAKTORI/ ČIMBENICI** | **PRILIKE (OPPORTUNITIES)** | **PRIJETNJE (THREATS)** |
| * moguća saradnja sa organima izvršne vlasti BPK i VSTV-om BiH u cilju opremanja suda i izvođenja građevinskih radova
 | * nemogućnost obezbjeđenja finansijskih sredstava za opremanje suda
 |

Kantonalni sud u Goraždu u 2021. godini je popunjen novim sudijama i radi u punom kapacitetu pri čemu je nesporno da priliv predmeta ne obezbjeđuje dovoljan broj predmeta sudijama za ispunjavanje sudijske norme.

Jedan od ključnih problema u radu suda jeste i neadekvatan smještajni prostor. Naime, sud je lociran u zgradi zajedničkih institucija Vlade BPK Goražde, odnosno na zadnjem spratu te zgrade, pri čemu je u proteklom periodu imao velikih problema sa prokišnjavanjem krova zgrade što je direktno uticalo na rad suda i što u narednom periodu može predstavljati problem u radu.

Jedan od ključnih problema suda, koji se posebno ističe u predmetima ratnih zločina i ostalim krivičnim predmetima, predstavlja činjenica da sud raspolaže sa samo jednom sudnicom vrlo malog kapaciteta. Pored ovoga, sud nema na raspolaganju posebne prostorije za postupanje sa zaštićenim svjedocima i svjedocima pod prijetnjom zbog čega se mogu pojaviti problemi prilikom procesuiranja navedenih predmeta.

Sud u dosadašnjem postupanju nije imao zapažen broj predmeta ratnih zločina pa samim tim niti specijalizovane sudije za rad na istim. Činjenica je da se radi o sudu koji po svojoj sistematizaciji nema dovoljan broj sudija za formiranje posebnih odjela i specijalizacije sudija po određenim oblastima što može biti otežavajuća okolnost u daljem radu suda u slučajevima potrebe za postupanje sudija specijalista za određenu oblast.

Uzimajući u obzir broj predmeta koje ima u radu, sud ima dovoljno kapaciteta da se posveti predmetima i donese kvalitetne odluke te da predmete rješava u optimalnim rokovima pri čemu sudije imaju dovoljno prostora za individualnu edukaciju. U takvoj situaciji sudije suda su se dobrovoljno prijavile za upućivanje na rad u Kantonalni sud u Sarajevu, a u cilju ostvarivanja sudijske norme i davanja doprinosa na rješavanju zaostalih predmeta u pravosuđu.

Uzimajući u obzir da se rad sudija u navedenoj situaciji i dalje odvija u prostorijama Kantonalnog suda u Goraždu postoji opasnost za donošenje odluka koje nisu usaglašene sa sudskom praksom u oba suda.

# B. Pregled ciljeva i godišnjih aktivnosti po strateškim i trogodišnjim ciljevima

|  |  |
| --- | --- |
| **Strateški cilj 1** | Unapređenje efikasnosti, odgovornosti, kvalitete i neovisnosti sektora pravde u BiH*.* |
| **Trogodišnji cilj 1.1.** | Održavanje dostignutog nivo efikasnosti i rješavanje predmeta u optimalnim rokovima, uz povećanje kvaliteta rada sudija i uposlenika |
| **Pokazatelji za izlazne rezultate** | **Očekivani rezultati po godinama** |
| 2022 (n) | 2023 (n+1) | 2024 (n+2) |
| Broj predmeta riješen na kraju godine | Riješeni svi novozaprimljeni predmeti do mjeseca decembra tekuće godine | Riješeni svi novozaprimljeni predmeti do mjeseca decembra tekuće godine | Riješeni svi novozaprimljeni predmeti do mjeseca decembra tekuće godine |
| **Redni** **broj** | **Naziv aktivnosti za 2022. godinu** | **Rok izvršenja** (po kvartalima u 2022. godini) | **Nosilac** (najmanji organizacioni dio) |
|  1. | Redovna analiza predmeta zaprimljenih i riješenih u sudu | I-IV | Predsjednik suda |
|  2. | Kvartalni sastanci sa sudijama i analiza stanja u pogledu rješavanja predmeta  | I-IV | Predsjednik suda |
| 3. | Predlaganje rješenja za unapređenje rješavanja predmeta u slučaju nastalih problema | I-IV | Postupajuće sudije |
| 4. | ***Pružanje podrške KS u Sarajevu u rješavanju delegiranih predmeta*** | ***I - IV*** | ***Postupajuće sudije*** |
| 5. | ***Ostvarivanje saradnje i komunikacije sa sudijama KS u Sarajevu s ciljem ujednačavanja stavova povodom rješavanja delegiranih predmeta*** | ***I - IV*** | ***Postupajuće sudije*** |
| **Trogodišnji cilj 1.2.** | Povećanje transparentnosti rada suda  |
|  |  |
| **Pokazatelji za izlazne rezultate** | **Očekivani rezultati po godinama** |
| 2022 (n) | 2023 (n+1) | 2024 (n+2) |
| Broj anonimiziranih i objavljenih presuda na web portalu | Objavljeno 25 odluka | Objavljeno 50 odluka | Objavljeno 75 odluka |
| Redni broj  | Naziv aktivnosti za  2022.godinu | Rok izvršenja po kvartalima u 2021.godini | Nosilac (najmanji organizacioni dio) |
| 1. | Postupak odabira odluka, provođenje postupka anonimiziranja i objava na web portalu | I-IV | Predsjednik suda i postupajuće sudije, tehničko osoblje |
| **Trogodišnji cilj 1.3.** | Tehničko opremanje suda informatičkom opremom (zanavljanje postojeće opreme) i rekonstrukcija prostorija suda |
| **Pokazatelji za izlazne rezultate** | **Očekivani rezultati po godinama** |
| 2022 (n) | 2023 (n+1) | 2024 (n+2) |
| Broj zanovljene informatičke opreme | Nabavljena i puštena u rad 2 računarska seta | Nabavljena i puštena u rad 4 računarska seta | Nabavljeno i pušteo u rad 8 računarskih setova |
| Redni broj | Naziv aktivnosti za 2022.godinu | Rok izvršenja po kvartalima u 2022.godini | Nosilac (najmanji organizacioni dio) |
|  |  |  |  |
| 1. | Obezbjeđenje sredstava od strane nadležnog ministarstva | III-IV | Nadležno Ministarstvo pravde/VSTV BiH |
| 2. | Provođenje tenderske procedure i isporuka opreme | III | Nadležno Ministarstvo pravde/ VSTV BiH  |
| 3. | Instaliranje opreme u sudu | IV | IKT službenik |
| Pokazatelji za izlazne rezultate | Očekivani rezultati po godinama |
| 2022(n) | 2023 (n+1) | 2024 (n+2) |
| Rekonstrukcija prostostorija suda | Saniran krov zgrade suda  |  Izvršena unutrašnja rekonstrukcija prostorija u dijelu u kojim rad obavljaju namještenici |  Izvršena unutrašnja rekonstrukcija sudnice i kancelarija sudija |
| Redni broj | Naziv aktivnosti za 2022.godinu | Rok izvršenja po kvartalima u 2022.godini | Nosilac (najmanji organizacioni dio) |
| 1. | Obezbjeđenje sredstava od strane nadležnog ministarstva i izvođenje radova | II-IV | Nadležno Ministarstvo pravde / VSTV BiH |
| **Trogodišnji cilj 1.4.** | Izrada, usvajanje i implementacija Strategija za unapređenje rodne ravnopravnosti u pravosuđu BiH |
| **Pokazatelji za izlazne rezultate** | **Očekivani rezultati po godinama** |
| 2022 (n) | 2023 (n+1) | 2024 (n+2) |
| Izrađen akcioni plan u predviđenom roku  | Strategija usvojena i implementirana | Praćenje primjene strategije i promjene | Praćenje primjene strategije i promjene |
| Redni broj | Naziv aktivnosti za 2022.godinu | Rok izvršenja po kvartalima u 2022.godini | Nosilac (najmanji organizacioni dio) |
|  |  |  |  |
| 1. | Analiza trenutnog stanja i potreba  | I | Formirani tim u sudu |
| 2. | Izrada strategije i dostavljanje iste na odobrenje | II | Formirani tim u sudu / VSTV BiH  |
| 3. | Implementacije i praćenje primjene strategije | II-IV | Predsjednik suda / sudije / zaposlenici |

|  |  |
| --- | --- |
| **Strateški cilj 2** | Procesuirati najsloženije i najprioritetnije predmete ratnih zločina do kraja 2023. godine |
| **Trogodišnji cilj 2.1.** | Unapređenje procesuiranja predmeta ratnih zločina |
| **Pokazatelji za izlazne rezultate** | **Očekivani rezultati po godinama** |
| 2022 (n) | 2022 (n+1) | 2023 (n+2) |
| Broj riješenih predmeta ratnih zločina | 0 | 1 | 1 |
| **Redni broj** | **Naziv aktivnosti za 2020. godinu** | **Rok izvršenja** (po kvartalima u 2021. godini) | **Nosilac** (najmanji organizacioni dio) |
| 1. | Ravnomjerna preraspodjela predmeta RZ | I | Predsjednik suda |
| 2. | Izrada Akcionog plana rješavanja predmeta RZ | IV | Predsjednik suda |

**C. Godišnji plan rješavanja sudskih predmeta**

 Plan rješavanja predmeta u sudovima se izrađuje u skladu s važećim Uputstvom za izradu planova rješavanja predmeta usvojenog od strane VSTV-a.

#

# D. Ostale informacije

 Pravilnikom o unutrašnjoj organizaciji suda ustanovljene su dvije organizacione jedinice: organizaciona jedinica sudija koju čine četvoro sudija od kojih je jedan predsjednik suda i organizaciona jedinica dopunskih poslova osnovne djelatnosti i poslova pomoćne djelatnosti koja prema sistematizaciji radnih mjesta ima ukupno deset namještenika od kojih tri radna mjesta nisu popunjena.

 Sud nema sekretara suda.

 Kantonalni sud u Goraždu finansira se iz Budžeta BPK Goražde. Sud je sačinio prijedlog Budžeta za 2022. godinu u skladu sa Smjernicama VSTV BiH na koji je dobio suglasnost VSTV-a ali isti nije usvojen u predloženom iznosu. Najvećim dijelom izmijenjen je u stavci - Nabavka osnovnih sredstava. Sve sudije i većina zaposlenika nisu bili odsutni u dužem vremenskom periodu tako da su svoje poslove blagovremeno i efikasno obavili. Efikasnost suda se mjeri brojem riješenih predmeta i kvalitetom donesenih odluka pa je sud u 2021. godini riješio sve predmete, a plan je da se i u 2022. godini riješe svi zaprimljeni predmeti uz povećanje kvaliteta donesenih odluka.